vlasová pokožka
Dobrý deň chcela by som poradiť čo mám použiť  na veľké množstvo lupín sú biele takže predpokladám že sú to suché lupiny a začali mi aj vypadávať vlasy. Ďakujem za radu
Dobrý deň.
Ďakujeme za Vašu otázku.
Suchá a svrbiaca pokožka môže byť dôsledkom nedostatočnej hydratácie vlasovej pokožky. Môže tiež súvisieť so starnutím, stresom, hormonálnou nerovnováhou a niektorými kožnými ochoreniami, ako je atopická dermatitída alebo lupienka. Výsledkom dráždenia suchej pokožky môže byť vznik zápalových ložísk, s výskytom bolestivých vyrážok, pálenie kože až následné vypadávanie vlasov.
Na zmiernenie príznakov je možné použiť šampón na suchú pokožku. Vhodnou voľbou je napríklad
Eucerin DermoCapillaire 5% Urea šampón
. Prípravok je určený na každodenné umývanie a ošetrovanie vlasov a pokožky hlavy. Je vhodný pre suchú svrbiacu pokožku, na starostlivosť pri dermatologickej liečbe atopického ekzému a psoriázy. Zlepšuje stav pokožky hlavy, zaisťuje optimálnu mieru hydratácie i v hlbších vrstvách pokožky, zabraňuje strate vlhkosti vlasovej pokožky, upokojuje pokožku a redukuje svrbenie.
Nezabudnite tiež na vyváženú stravu bohatú na vitamíny a minerály (najmä selén a zinok) a vlasy neoplachujte príliš horúcou vodou.
V prípade pretrvávania ťažkostí odporúčam navštíviť kožného lekára,  ktorý na základe vyšetrenia určí príčinu Vašich ťažkostí a ich následnú liečbu.
Prajem pekný zvyšok dňa.
S pozdravom
PharmDr. Patrícia Čečková